b'\n_START_ARTICLE_\nNauru keel\n_START_SECTION_\nMurded\n_START_PARAGRAPH_\nAastal 1937 Sydneys avaldatud aruande kohaselt oli Naurul kuni 1888. aastani, mil Saksamaast sai Nauru koloniaalv\xc3\xb5im, ning enne esimeste nauru keeles avaldatud tekstide avaldamist hulk murdeid. Erinevused olid osalt nii suured, et eri paikadest p\xc3\xa4rit inimestel oli ilmseid raskusi \xc3\xbcksteisest arusaamisega. Sedam\xc3\xb6\xc3\xb6da, kuidas kasvas v\xc3\xb5\xc3\xb5rkeelte m\xc3\xb5ju ning avaldati rohkem naurukeelseid tekste, kujunes \xc3\xbchtne kirjakeel, mida edendasid ka s\xc3\xb5naraamatud ning Alois Kayseri ja Philip Delaporte t\xc3\xb5lked._NEWLINE_T\xc3\xa4nap\xc3\xa4eval murdeerinevusi praktiliselt enam ei ole. Ainult Yareni ringkonnas ja selle l\xc3\xa4hemas ringkonnas k\xc3\xb5neldakse veel Yareni murret, mille erinevused kirjakeelest on siiski juba peaaegu kadunud.'